Skjelvet forårsaket omfattende skader og flere strømbrudd, spesielt i byen Christchurch, som er New Zealands nest største by. To beboere ble alvorlig skadet, en som følge av en sammenrast pipe og en annen av flygende glass. En person døde av hjerteinfarkt under skjelvet, selv om dette ikke kunne være direkte knyttet til jordskjelvet. Antallet omkomne var lite på grunn av god jordskjelvssikring i større deler av bygningsmassen og at skjelvet inntraff midt på natten, da de fleste var borte fra gatene.